Ναπολέων Μαραβέγιας

Ο Ναπολέων Μαραβέγιας είναι Έλληνας πανεπιστημιακός, καθηγητής Μακροοικονομικής Ανάλυσης, Ευρωπαϊκής Οικονομικής Ολοκλήρωσης στο Τμήμα Πολιτικής Επιστήμης και Δημόσιας Διοίκησης, πρώην Αναπληρωτής Πρυτάνεως του Εθνικού και Καποδιστριακού Πανεπιστημίου Αθηνών και πρώην υπηρεσιακός υπουργός.

 Γεννήθηκε το 1955 στη Βουδαπέστη.Είναι απόφοιτος του τμήματος Οικονομικών Επιστημών του Εθνικού και Καποδιστριακού Πανεπιστημίου Αθηνών και έλαβε το μεταπτυχιακό και το διδακτορικό του από το Πανεπιστήμιο της Γκρενόμπλ. Τη διετία 1982-1983 δίδαξε σε αυτό το πανεπιστήμιο. Στη συνέχεια και για τέσσερα χρόνια ήταν ερευνητής του Ιδρύματος Μεσογειακών Μελετών ενώ το 1989 εξελέγη επίκουρος καθηγητής στο Γεωπονικό Πανεπιστήμιο Αθηνών, όπου στη συνέχεια έφτασε έως τη βαθμίδα του καθηγητή το 1997. Από το 2000 είναι Καθηγητής της “Μακροοικονομικής Ανάλυσης και Ευρωπαϊκής Οικονομικής Ολοκλήρωσης” στο Τμήμα Πολιτικής Επιστήμης και Δημόσιας Διοίκησης της Σχολής Οικονομικών και Πολιτικών Επιστημών του Εθνικού και Καποδιστριακού Πανεπιστημίου Αθηνών, όπου διετέλεσε Αναπληρωτής Πρόεδρος τη διετία 2006-2008. Έχει προσκληθεί να διδάξει σε πολλά Πανεπιστήμια της Ευρώπης όπως, της Γκρενόμπλ, της Οξφόρδης, του Παρισιού, του Μονπελιέ, της Βαλένσια και της Βουδαπέστης σε προπτυχιακό και μεταπτυχιακό επίπεδο. Από το 1999 ως το 2004 διετέλεσε Πρόεδρος του Εθνικού Ιδρύματος Αγροτικής Έρευνας (ΕΘΙΑΓΕ) και το 2003-2004 Εκπρόσωπος της Ελλάδας στο Διεθνές Κέντρο Ανώτατων Αγρονομικών Σπουδών της Μεσογείου (CIHEAM). Το 2001 τιμήθηκε με τη Λεγεώνα της Τιμής από τον Πρόεδρο της Γαλλικής Δημοκρατίας για την προσφορά του στην Επιστήμη. Το 2006, το 2009 και 2012 ήταν Πρόεδρος της Ελληνικής Πανεπιστημιακής Ένωσης Ευρωπαϊκών Σπουδών (ΕΠΕΕΣ) και από το 2008 μέχρι το 2010 υπήρξε μέλος της ΑΔΙΠ (Αρχή Διασφάλισης και Πιστοποίησης της Ποιότητας στην Ανώτατη Εκπαίδευση). Από το 2010 μέχρι το 2015 ήταν Πρόεδρος της Διοικούσας Επιτροπής του Τεχνολογικού Εκπαιδευτικού Ιδρύματος Ιονίων Νήσων και Αντιπρόεδρος του Ευρωπαϊκού Κέντρου Αριστείας Jean Monnet του Πανεπιστημίου Αθηνών, από το 2010 έως και σήμερα. Διετέλεσε υπουργός Αγροτικής Ανάπτυξης και Τροφίμων στην υπηρεσιακή κυβέρνηση που συγκροτήθηκε το 2012. Από το 2013 είναι μέλος της πενταμελούς Επιστημονικής Επιτροπής του Γραφείου Προϋπολογισμού του Κράτους στη Βουλή των Ελλήνων. Το 2015 εξελέγη αναπληρωτής πρύτανης αρμόδιος για τις Διοικητικές Υποθέσεις του Εθνικού και Καποδιστριακού Πανεπιστημίου Αθηνών, θέση την οποία διατήρησε έως το 2019. Το 2016 ορίστηκε μέλος στην Επιτροπή Διαλόγου για τη Συνταγματική Αναθεώρηση. Το 2019 ορίστηκε μέλος της Εθνικής Επιτροπής «Ελλάδα 2021» για την υλοποίηση δράσεων ή εκδηλώσεων στο πλαίσιο της επετείου των 200 χρόνων από την Επανάσταση του 1821.Στις βουλευτικές εκλογές του Μαΐου και του Ιουνίου 2023 έθεσε υποψηφιότητα στην περιφέρεια Κεφαλληνίας με τη Νέα Δημοκρατία.Έχει συγγράψει βιβλία είτε σε ατομικό είτε σε συλλογικό επίπεδο, με περιεχόμενο σχετικό με την πολιτική, την Ευρωπαϊκή Ένωση και την αγροτική ανάπτυξη. «Χωρίς βαρβάρους…48 άρθρα + 2 ομιλίες», Εκδόσεις Κριτική, 2019 «Ελλάδα και Ευρωπαϊκή Ενοποίηση - Η Ιστορία μιας Πολυκύμαντης Σχέσης 1962-2018», Εκδόσεις Διόνικος, 2018 «Ευρωπαϊκή Ένωση - Δημιουργία, εξέλιξη, προοπτικές», Εκδόσεις Κριτική, 2016 «Η υπόσχεση…της ανάπτυξης - 100 κείμενα προβληματισμού», Εκδόσεις Παπαζήση, 2015 «Από την Κρίση στην Ανάπτυξη. Σε Αναζήτηση Νέων Αναπτυξιακών Μοντέλων για την Ελλάδα και το Ευρωπαϊκό Νότο», Εκδόσεις Παπαζήση, 2014 «Η έξοδος από την κρίση», Εκδόσεις Παπαζήση, 2014 «Βιώσιμα μοντέλα ολοκληρωμένης ανάπτυξης ορεινών περιοχών - Η περίπτωση της Ηπείρου και της Πίνδου», Εκδόσεις Παπαζήση, 2014 «Έξοδος από την κρίση. Η συμβολή της έρευνας και τεχνολογίας», Θεμέλιο, 2013 «Επιχειρηματικότητα και καινοτομία. Από την θεωρία στην πράξη», Θεμέλιο, 2012 «Εκατό κομμάτια της κρίσης», Εκδόσεις Παπαζήση, 2012 «Εξευρωπαϊσμός στο μεσογειακό χώρο», Νομική Βιβλιοθήκη, 2011 «Το αβέβαιο μέλλον της ευρωπαϊκής ολοκλήρωσης», Κριτική, 2010 «Το πανεπιστήμιο σήμερα. Όψεις της κρίσης και βήματα προσαρμογής», Θεμέλιο, 2010 «Η μεσογειακή γεωργία στη δίνη της παγκοσμιοποίησης», Εκδόσεις Παπαζήση, 2008 «Η Ελλάδα στην Ευρωπαϊκή Ένωση. Παρελθόν, παρόν, μέλλον», Θεμέλιο, 2008 «Νέα Ευρωπαϊκή Ένωση. Οργάνωση και πολιτικές: 50 χρόνια», Θεμέλιο, 2007 «Η Διαπραγμάτευση στον Παγκόσμιο Οργανισμό Εμπορίου και τα Ελληνικά Αγροτικά Συμφέροντα», Α. Σιδέρης. 2006 «Ευρωπαϊκή ολοκλήρωση και Ελλάδα», Διόνικος, 2006 «Στρατηγική για την αγροτική ανάπτυξη της Ελλάδας», Εκδόσεις Παπαζήση. Εθνικό Ίδρυμα Αγροτικής Έρευνας, 2004 «Οι εξελίξεις στην κοινή αγροτική πολιτική και ελληνική γεωργία», Εκδότης: Σάκκουλας, 2003 «2nd Mediterranean Conference for Agricultural Research Cooperation: Strategies to improve quality and promotion of mediterranean agricultural products», 2003, Caire, Égypte «Βιβλιογραφικός οδηγός σε θέματα ελληνικής αγροτικής οικονομίας και κοινωνίας 1990-2000», Εκδόσεις Παπαζήση, 2001 «Mediterranean Conference for Agricultural Research Cooperation. The Mediterranean Nutritional Model and Cooperation to Promote the International Trade of Mediterranean Agricultural Products», Εκδόσεις Παπαζήση, 2001 «Η κοινή αγροτική πολιτική. Συνέχεια και αλλαγή», Θεμέλιο, 1999 «Η ελληνική γεωργία προς το 2010», Εκδόσεις Παπαζήση, 1999 «Η ολοκλήρωση της Ευρωπαϊκής Ένωσης. Θεσμικές, πολιτικές και οικονομικές πτυχές», Θεμέλιο, 1999 «Η συμφωνία της GATT και οι επιπτώσεις της στην ελληνική γεωργία», Σάκκουλας Αντ. Ν. Ε, 1998 «Prix et subventions : effets sur les agricultures familiales méditerranéennes (études nationales)», 1992 «Κράτος και αγροτικός χώρος», Εκδόσεις Παπαζήση, 1996 «Αγροτική πολιτική και οικονομική ανάπτυξη στην Ελλάδα», Εκδοτικός Οίκος Α. Α. Λιβάνη, 1992 «Η διαδικασία της ευρωπαϊκής ολοκλήρωσης και η ελληνική γεωργία στη δεκαετία του ’90», Εκδόσεις Παπαζήση, 1992 «Ευρωπαϊκή ολοκλήρωση. Θεωρία και πολιτική», Θεμέλιο, 1991 «Η ένταξη της Ελλάδας στην Ευρωπαϊκή Κοινότητα», Ίδρυμα Μεσογειακών Μελετών, 1989 Προσωπική ιστοσελίδα Η σελίδα του Αρχειοθετήθηκε 2016-10-06 στο Wayback Machine. στον ιστότοπο του Πανεπιστημίου Αθηνών Συγγραφικό έργο Άρθρα του Ναπολέοντα Μαραβέγια στην εφημερίδα Το Βήμα Άρθρα του Ναπολέοντα Μαραβέγια στην εφημερίδα Τα Νέα